cyanic-selkie/wikianc huggingface dataset:
மேமாளூர் ஊராட்சி
மேமாளூர் ஊராட்சி (Memalur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2055 ஆகும். இவர்களில் பெண்கள் 1015 பேரும் ஆண்கள் 1040 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆயிரமசலா
ஆயிரமசலா தமிழில் முதலில் தோன்றிய இசுலாமிய இலக்கியங்களில் ஒன்று. இது கிபி 1572 இல் வண்ணப் பரிமளப் புலவரால் இயற்றப்பட்டது. இது நபிகள் நாயகத்தின் வாழ்க்கை வரலாற்றை அடிப்படையாகக் கொண்டது.
மேற்கோள்கள்
பகுப்பு:இசுலாமியத் தமிழ் இலக்கியம் பகுப்பு:16 ஆம் நூற்றாண்டுத் தமிழ் நூல்கள்
மேல்பனையூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உலக காச நோய் நாள்
உலகக் காசநோய் நாள் (World Tuberculosis Day), மக்களிடையே காச நோய் பற்றிய விழிப்புணர்வை ஏற்படுத்துமுகமாக ஒவ்வோர் ஆண்டும் மார்ச் 24 அன்று அனுசரிக்கப்பட்டு வருகிறது. 2012 ஆம் ஆண்டில், 8.6 மில்லியன் மக்கள் காசநோயால் பாதிக்கப்பட்டனர், 1.3 மில்லியன் மக்கள் இந்நோயால் இறந்தனர். இவர்களில் பெரும்பாலானோர் குறைந்த, அல்லது நடுத்தர வருமானங் கொண்ட நாடுகளைச் சேர்ந்தோர் ஆவர்.
உலகக் காசநோய் நாள் உலக சுகாதார அமைப்பினால் அதிகாரபூர்வமாகக் கடைப்பிடிக்கப்படும் எட்டு உலகளாவிய பொதுநலனுக்கான நாட்களில் ஒன்றாகும். (ஏனையவை: உலக சுகாதார நாள், உலக குருதிக் கொடையாளர் நாள், உலக நோய்த்தடுப்பு வாரம், உலக மலேரியா நாள், உலக புகையிலை எதிர்ப்பு நாள், உலகக் கல்லீரல் அழற்சி நாள், உலக எயிட்சு நாள் ஆகியவை ஆகும்.
வரலாறு
1882 மார்ச்சு 24 இல் டாக்டர் றொபேர்ட் கொக் (Robert Koch) என்பவர் காசநோய்க்கான காரணியை (TB bacillus) பெர்லினில் அறிவித்து அறிவியல் உலகை வியப்பில் ஆழ்த்தினார். அந்நாளில் இந்நோய் ஐரோப்பா மற்றும் அமெரிக்காவில் ஏழு பேருக்கு ஒருவரின் உயிரைக் காவு கொண்டு வந்தது. கொக்கின் இக்கண்டுபிடிப்பு காசநோய் பற்றி முழுமையாக அறிய வழிவகுத்தது.
வெளி இணைப்புகள்
பகுப்பு:நோய்கள் பகுப்பு:மார்ச் சிறப்பு நாட்கள்
சைப்-உன்-நிசா அமிதுல்லா
வலது|thumb|380x380px| திருமணத்திற்குப் பிறகு சைப்-உன்-நிசா அமிதுல்லா.
சைப்-உன்-நிசா அமிதுல்லா (Zaib-un-Nissa Hamidullah) (জেবুন্নেসা হামিদুল্লাহ, ;25 திசம்பர் 1918-10 செப்டம்பர் 2000) ஒரு பாக்கித்தான் எழுத்தாளரும், பத்திரிகையாளரும் ஆவார். இவர் பாக்கித்தானில் பாக்கித்தானிய இலக்கியம், இதழியல், பெண்ணியம் ஆகியவற்றின் முன்னோடியாக இருந்தார். மேலும், இவர் பாக்கித்தானின் முதல் பெண் பத்திரிக்கை ஆசிரியராகவும், வெளியீட்டாளராகவும் முதல் பெண் கட்டுரையாளராகவும் இருந்தார். கராச்சியில் உள்ள ஒரு தெருவுக்கு சைப் உன் நிசா எனப் பெயர் சூட்டப்பட்டது.
ஆரம்ப கால வாழ்க்கை
சைப்-உன்-நிசா அலி கொல்கத்தாவில் உள்ள ஒரு இலக்கியக் குடும்பத்தில் 1921இல் பிறந்தார். இவரது தந்தை எஸ். வாஜித் அலி, நன்கு அறியப்பட்ட உருது கவிஞர் முகம்மது இக்பாலின் எழுத்துக்களை வங்காள மொழியில் மொழிபெயர்த்த முதல் நபர் ஆவார். மேலும் அவர் ஒரு தீவிர வங்காள மற்றும் இந்திய தேசியவாதி மற்றும் எழுத்தாளர் ஆவார். தாயின் இரண்டாவது திருமணத்திலிருந்து இவருக்கு இரண்டு சகோதரர்களும், ஒரு ஒன்றுவிட்ட சகோதரரும் இருந்தனர். கொல்கத்தா இலக்கிய வட்டத்திற்கு ஒரு சந்திப்பு இடமாக இருந்ததால், இவரது தந்தையின் வீடு, அந்த காலத்தின் பெங்காலி சிந்தனையாளர்கள் மற்றும் தத்துவஞானிகளால் நிரப்பப்பட்ட ஆங்கிலோ-இந்தியர் குடும்பத்தில் வளர்ந்தார். இவர் சிறு வயதிலேயே எழுதத் தொடங்கினார். மேலும் இவரது ஆங்கிலத் தாய் மற்றும் பெங்காலி தந்தை இருவரிடமிருந்தும் கணிசமான ஆதரவைப் பெற்றார். ஒரு தனிமையான குழந்தை, சைப்-உன்-நிசா தனது எண்ணங்களையும் உணர்ச்சிகளையும் வெளிப்படுத்தும் வழிமுறையாக கவிதை எழுதுவதை எடுத்துக் கொண்டார். இவருடைய பிந்தைய எழுத்து வங்காளம் மற்றும் பஞ்சாபின் கிராமப்புறம், இவருடைய தந்தையின் பிறந்த ஊரான போரோடாஜ்பூர் உட்பட (ஜானாய், ஹூக்லிக்கு அருகில் உள்ள ஒரு கிராமம்) பயணங்களால் பாதிக்கப்பட்டது. .இவர் லோரெட்டோ ஹவுஸ் ஆங்கிலப் பள்ளியில் படித்தார். இவர் தனது முதல் கவிதையை தி இல்லசுடிரேட்டட் வீக்லி ஆஃப் இந்தியாவில் 1933இல் 15 வயதில் வெளியிட்டார். 18 வயதில், இங்கிலாந்தின் டெய்லி மிரர் நடத்திய ஒரு கவிதை போட்டியில் இவர் "இந்திய நட்சத்திரம் " என வெளியிட்ட ஒரு கவிதைக்காக பரிசை வென்றார் - பின்னர் டெய்லி மிரர் டான் குழுமத்தின் ஒரு பகுதியாக மாறியது.
இறப்பு
பேகம் அமீதுல்லா 2000 ஆம் ஆண்டு செப்டம்பர் 10 அன்று தனது 81 வது வயதில் இறந்தார்.
வெளி இணைப்புகள்
பகுப்பு:2000 இறப்புகள் பகுப்பு:1918 பிறப்புகள் பகுப்பு:பாக்கித்தானிய ஊடகத் துறையினர்
ரோகிணி சட்டமன்றத் தொகுதி
ரோகிணி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது வடமேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 33, 34 ஆகிய வார்டுகளின் சில பகுதிகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
ஒட்டன்காடு ஊராட்சி
ஒட்டங்காடு ஊராட்சி (Ottangadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6727 ஆகும். இவர்களில் பெண்கள் 3440 பேரும் ஆண்கள் 3287 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்ன நீர்க்காகம்
சிறிய நீர்க்காகம் (Microcarbo niger, little cormorant), கரண்டம், அர்க்கம் என்றழைக்கப்படும் பறவை தெற்காசியாவில் இனப்பெருக்கம் செய்கின்றது. தெற்கு பாகிஸ்தானில் தொடங்கி இந்தியா, இலங்கை வழியே கிழக்கு இந்தோனேசியா வரை இதன் இனப்பெருக்க வாழ்விடங்கள் அமைந்துள்ளன. நன்னீர் ஈரநிலங்கள், கடற்கரையோரங்களில் இனப்பெருக்கம் செய்கின்றன. மூன்றிலிருந்து ஐந்து முட்டைகள் வரை இடும். 55 செ.மீ வரை வளரும் இவை நீர்க்காக வகைகளில் மிகச்சிறியவை. செவ்வக வடிவத்தலை, சிறிய அலகு ஆகிய குணநலன்கள் இப்பறவையை கொண்டை நீர்க்காகத்திலிருந்து (Indian Cormorant or Shag) வேறுபடுத்திக் காட்டுகின்றன.
சிவப்புப் பட்டியல் நிலை
அதிக எண்ணிக்கையில் காணப்படும் சிறிய நீர்க்காகங்கள் சிவப்புப் பட்டியலில் அக்கறை வேண்டாதவை பிரிவில் வைக்கப்பட்டுள்ளன.
இனப்பெருக்க நடவடிக்கைகள்
200px|thumbnail|இனப்பெருக்கம் அல்லாத காலத்தில் வங்கதேசத்தில் மேற்கொள்ளப்பட்ட ஆய்வின் முடிவுகள்:
உடல் தோற்ற மாற்றங்கள்
அலகின் இருபுறமும் குஞ்சம் வைத்தாற்போல் கரும் முள்மயிர்களும் வெண்ணிற கண்ணிமை முடியும் காணப்பட்டன; கன்றிப்போன கண்ணிமைகளும் பதிவு செய்யப்பட்டன.
கூடுகள்
நீர்க்காகங்கள் தம் கூடுகளை குருட்டுக் கொக்குகள், சிறுவெண் கொக்குகளுடன் கட்டுகின்றன (அதாவது, அதே மரங்களில்); பிற பறவை ஆய்வாளர்களின் முடிவுகளில் கொக்குகள், பாம்புத்தாராக்கள், நாரைகள், வெளவால்கள் ஆகியவற்றுடன் கூடுகளைக் கட்டுவதாகத் தெரிகின்றது.
கூடுகள் கட்டத் தெரிவு செய்யப்படும் மரங்கள்
கொண்டைவாகை (Albizia procera), மா (Mangifera indica), அரச மரம் (Ficus spp.), குட்டிப்பலா (அ) பிராய் (Strebulus asper), தென்னை (Cocos nucifera)
கூடு கட்ட உதவும் பொருள்கள்
மிளகாய் (Capsicum frutescens), Eucalyptus citriodora, கொத்தமல்லி (Coriandrum sativum), அருகம்புல் (Cynodon dactylon), Enhydra fluctuans, காட்டுத்துத்தி (Corchorus olitorius), இலந்தை (Zizyphus jujuba), மா (Mangifera indica), Polygonum spp. ஆகிய மரங்கள், செடிகளின் இலைகள், குச்சிகள் கூடு கட்டப் பயன்படுத்தப் பட்டன.
கூடு கட்டுதல்
ஆண், பெண் இரண்டுமே கூடு கட்ட உழைக்கின்றன. கூடு கட்டும் பொருள்களை மார்பாலும் கால்கள்/அலகாலும் முட்டுக் கொடுத்து கூடு கட்டுகின்றன. ஏறக்குறைய 8 முதல் 15 நாட்கள் எடுத்துக் கொள்கின்றன.
முட்டையிடுதல்
சராசரியாக நாள் ஒன்றிற்கு ஒரு முட்டை வீதம் இடப்படுகின்றது. இவ்வாய்வில் ஒரே நாளில் இரு முட்டைகள் இடப்பட்டது குறிப்பிடத்தக்கது. சராசரியாக ஒரு கூட்டில் 2 - 6 முட்டைகள் இருந்தன. முட்டைகள் நீள்வட்ட வடிவமுடையது. ஒரு முனை கூராகவும் மறுமுனை மழுங்கியும் காணப்பட்டன.
மீன்பிடி தொழிலில்
thumb|200px|right|சீனாவின் சூழ்சூ மாகாணத்தில் மீன்பிடி தொழிலில் நீர்க்காகம் சீனா, ஜப்பான் ஆகிய நாடுகளில் பாரம்பரியமாக மீன்பிடி தொழிலில் நீர்க்காகங்கள் பயன்படுத்தப்பட்டு வருகின்றன. நீர்க்காகத்தின் கழுத்தில் சுருக்குக் கயிற்றைக் கட்டி விடுவர்; இதனால் பிடிக்கும் மீன்களை காகங்களால் விழுங்க இயலாது. பிறகு, அள்ளிய மீன்களுடன் படகிற்கு இழுக்கப்படும் நீர்க்காகங்களின் தொண்டையிலிருந்து மீன்களைக் கக்க வைத்து விடுவர். கூலியாக சில மீன்கள் அளிக்கப்படும். ஆனால் தற்போது முதன்மையாக மீன்பிடி தொழிலிற்கு இவ்வழக்கம் பயன்படுத்தப் படுவதில்லை; மாறாக, சுற்றுலா வரும் பயணிகளுக்கு களிப்பூட்டும் செயல்பாடாக இவ்வழக்கம் மாறி விட்டது. en:Cormorant fishing
பறக்குந்தன்மை இழந்த நீர்க்காகம்
பசிபிக் பெருங்கடலில் அமைந்துள்ள தீவுக்குழுமமான கலபகோசு தீவுகளில் காணப்படும் பெரிய நீர்க்காகங்கள் (Phalacrocorax harrisi) பரிணாம வளர்ச்சியில் பறக்குந்தன்மையை இழந்து விட்டன. இவற்றின் இறக்கைகள் குட்டையானவை. மற்றபடி, இவை நீரில் மூழ்கும், நீந்தும் திறமையை இழக்கவில்லை.
குறிப்புதவி
பகுப்பு:இலங்கைப் பறவைகள் பகுப்பு:ஆசியப் பறவைகள் பகுப்பு:இந்தியப் பறவைகள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:இந்தோனேசியப் பறவைகள் பகுப்பு:நீர்க்காகம் பகுப்பு:தமிழ்நாட்டில் காணப்படும் பறவைகள்
இரே, ஈரான்
இரே (Shahr-e Rey,, "City of Ray" அல்லது Ray, Rayy, Rhay (Rey; ری) என்பது ஈரானின் தெகுரான் மாகாணத்தில் இருக்கும் 14 மண்டலங்களில் ஒன்றாக இருக்கும், இரே மண்டலத்தின் தலைநகரம் ஆகும் . முன்னர் ஒரு தனித்துவமான நகரமாக இருந்த இது, இந்நாட்டின் தலைநகரான இருக்கும் பெருநகரான கிரேட்டர் தெகுரானின் 20 வது மாவட்டமாக உள்வாங்கப்பட்டுள்ளது.
சிறப்புகள்
வரலாற்று அடிப்படையில் பல சொற்களால் (இராகேஸ், இராகே, அர்சாசியா) அழைக்கப்படுகிறது. இரே தெகுரான் மாகாணத்தில் இருக்கும் நகரங்களிலேயே பழமையான நகரமாகும். கிளாசிக்கல் சகாப்தத்தில், இது ஒரு முக்கியமான நகரமாக இருந்தது. மீடியாப் பேரரசு காலத்தில் ஊடகம், அரசியல், கலாச்சார ஆகிய அடிப்படைகளில் முக்கியத்துவம் பெற்றிருந்தது. பண்டைய பாரசீக கல்வெட்டுகள் மற்றும் அவெஸ்டா ( ஜோராஸ்ட்ரிய வேதங்கள்) ஆகியவையும், கிடைத்துள்ள பிற ஆதாரங்களும், பண்டைய இரேயின் முக்கியத்துவத்தை உறுதிப்படுத்துகின்றன. அரேபியர்கள், துருக்கியர்கள் மற்றும் மங்கோலியர்களின் இடைக்கால படையெடுப்புகளின் போது இரே அழிவுக்கு ஆளானது. ஆனால் அதன் முக்கியத்துவம், துருக்கியர்களின் ஆட்சிக் காலத்தில், குறிப்பாக புயிட் டேலாமைட்டுகள் மற்றும் செல்யூக்  பேரரசு காலத்தில் புதுப்பிக்கப்பட்டது. 19 ஆம் நூற்றாண்டின் பிற்பகுதியில் தான், இந்த பழைய நகரத்தில் அகழ்வாராய்ச்சி தொடங்கியது, மேலும் பல கண்டுபிடிப்புகளில், வர்த்தகம் செய்யப்பட்டதற்கான சுவடுகள் எடுக்கப்பட்டன. 1997 ஆம் ஆண்டில் ஈரானிய கலாச்சார பாரம்பரிய அமைச்சகம்மும், பிராட்போர்டு பல்கலைக்கழகத்தின் தொல்பொருள் அறிவியல் துறையும், தெகுரான் பல்கலைக்கழகத்தின் தொல்பொருள் துறையும் இணைந்து, கூட்டு முயற்சியோடு, ஆழாமான அகழ்வாராய்ச்சி நடத்தப் பட்டது. புனரமைக்கப்பட்ட மீடியன் கால ரே கோட்டை, பார்த்தியன் காலத்து ரஷ்கன் கோட்டை, பகராமின் சாசானிய கால ஜோராஸ்ட்ரியன் தீ கோயில், ஒரு காலத்தில் ஜோராஸ்ட்ரியன் மற்றும் இப்போது இஸ்லாமிய ஆலயமான பிபி ஷாஹர்-பானு ஆகியவைகளும், இரே நகரில் உள்ள தொல்பொருள் தளங்களில் அடங்குகின்றன.
வரலாறு
கிமு 6,000 இல், மத்திய பீடபூமி கலாச்சாரத்தின் ஒரு பகுதியாக, இங்கு குடியமர்வுகள் தொடங்கின. இது மீடியன் மாவட்ட கல்வெட்டில் பதிவு செய்யப்பட்டுள்ளது. இந்த குடியமர்வு மூலம்,  பார்த்தியப் பேரரசு இராகா அழைக்கப்படும் ஒரு தலைநகரமாக விளங்கியது. கிளாசிக்கல் கிரேக்க-ரோமன் புவியியலில், இது லத்தீன் மற்றும் இராகாய் மொழிகளில் ராகே அல்லது ராகனே என பதிவு செய்யப்பட்டுள்ளது. கிரேக்க மொழில் உள்ள ராகேஸ்(கிரேக்கம்) இது அபோக்ரிபாவில் பல முறை குறிப்பிடப்பட்டுள்ளது. முன் மீடியன் காலத்திற்கு முன், இதன் காலம் உள்ளது. சில வரலாற்றாசிரியர்கள் அதன் கட்டிடங்களுக்கு, பண்டைய புராண மன்னர்களே காரணம் என்று கூறுகின்றனர். மேலும் சிலர் ஜோராஸ்ட்ரியன் தலைவரின் வம்சத்தின் முயற்சிகளே இதற்கு காரணம் என்று நம்புகிறார்கள். செல்ஜுக் மன்னர் துருல் பேக்கை நினைவுகூரும் 12 ஆம் நூற்றாண்டின் நினைவுச்சின்னமான துக்ருல் டவர், இன்றும் நிலவும் வரலாற்று கட்டமைப்புகளில் ஒன்றாகும். பத்தொன்பதாம் நூற்றாண்டின் நடுவில், இந்நகரமானது, அழிவு நகரமாக வருணிக்கப் பட்டது. சா-அப்துல்-ஆலயம் மட்டுமே இருந்தது.
காட்சியகம்
மையம்|thumb|1000x1000px| இரசகன் மலையிலிருந்து இரே நகரும், பிபி-ஷாஹர்-பானோ மலையும்
வெளி இணைப்புகள்
பகுப்பு:Coordinates on Wikidata பகுப்பு:தெகுரான் மாகாணத்தின் மக்கள் வாழிடங்கள்
வாமனன் (திரைப்படம்)
வாமனன் 2009 ஆம் ஆண்டு ஜெய், ரகுமான், சந்தானம், லட்சுமி ராய் மற்றும் அறிமுக நாயகி பிரியா ஆனந்த் நடிப்பில், ஐ. அஹமது இயக்கத்தில், யுவன் சங்கர் ராஜா இசையில், பி. கபிலன் தயாரிப்பில், அரவிந்த் கிருஷ்ணா ஒளிப்பதிவில் வெளியான தமிழ் திரைப்படம். இப்படம் டேஞ்சரஸ் லவ்வர் என்ற பெயரில் இந்தியில் மொழிமாற்றம் செய்யப்பட்டது.
கதைச்சுருக்கம்
ஆனந்த் (ஜெய்) சேலத்திலிருந்து வேலைதேடி சென்னை வருகிறான். தன் நண்பன் சந்துரு (சந்தானம்) அறையில் தங்கி திரைப்பட நடிகராக முயற்சிக்கிறான். சந்துரு தொலைக்காட்சி நிறுவனத்தில் ஒளிப்பதிவாளராக பணிசெய்கிறான். ஆனந்த், திவ்யாவைக் (பிரியா ஆனந்த்) காதலிக்கிறான்.
முதலமைச்சராக விரும்பும் அமைச்சர் அன்பு செழியன் (சம்பத் ராஜ்) தன் விருப்பத்திற்குத் தடையாக இருக்கும் அடுத்த முதலமைச்சராக வர வாய்ப்புள்ள மூத்த அமைச்சர் விடுதலையைக் (டெல்லி கணேஷ்) கொல்கிறான். அன்பு செழியன் கொலை செய்வதை அவனுக்குத் தெரியாமல் விளம்பரப்பட இயக்குனர் வினோத் படம் பிடித்துவிடுகிறான். ஆனந்த் விளம்பரப் பட நாயகியான பூஜாவுடன் (லட்சுமி ராய்) நட்பு கொள்கிறான். வினோத் பதிவுசெய்த காணொளியைப் பார்க்கிறாள் பூஜா. அதைக் காணும் அவர்கள் அத்தகவலை காவல் ஆய்வாளர் கைலாசத்திடம் (தலைவாசல் விஜய்) தகவல் தெரிவிக்கிறார்கள். அதைக் கைப்பற்றிவர கைலாசம் அனுப்பும் ஆட்கள் வினோத்தைக் கொல்கின்றனர். அந்த காணொளிப் பதிவு தொடர்வண்டியில் பயணம் செய்துகொண்டிருக்கும் ஆனந்த் கையில் கிடைக்கிறது. அதை அவன் திவ்யாவின் பையில் மறைக்கிறான்.
வெளியீடு
படத்தின் தொலைக்காட்சி ஒளிபரப்பு உரிமம் சன் தொலைக்காட்சி பெற்றது.
விமர்சனம்
தினமலர்: வாமனன் - வசீகரன்.
விகடன்: 100க்கு 40 மதிப்பெண் வழங்கியுள்ளது.
வெளி இணைப்புகள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:ஜெய் நடித்த திரைப்படங்கள் பகுப்பு:சந்தானம் நடித்த திரைப்படங்கள்
ஜோஹ்ரா பாய்
ஜோஹ்ராபாய் அக்ரேவாலி (1868-1913), ஜோஹ்ராபாய் என்றும் அழைக்கப்படுகிறார். இவர்1900 களின் முற்பகுதியில் இருந்து ஹிந்துஸ்தானி பாரம்பரிய இசையின் மிகவும் குறிப்பிடத்தக்க மற்றும் செல்வாக்கு மிக்க பாடகர்களில் ஒருவர். கௌஹர் ஜானுடன் இணைந்து, இந்திய பாரம்பரிய இசையில், வேசியாகப் பாடும் பாரம்பரியத்தின் முடிவு காலத்தை குறிக்கிறார். அவரது ஆண் தன்மைக் கொண்ட பாடல்களுக்கு பெயர் பெற்ற அவர், இந்தியாவின் கிராமபோன் நிறுவனத்திற்காக பல பாடல்களைப் பதிவு செய்தார்.
ஆரம்ப வாழ்க்கை மற்றும் பின்னணி
ஜோராபாய் 1868 ஆம் ஆண்டு பிரிட்டிஷ் இந்தியாவின் வடமேற்கு மாகாணங்களில் உள்ள ஆக்ராவில் பிறந்தார். ஹிந்துஸ்தானி இசையின் ஆக்ரா கரானாவின் விரிவுரையாளரான அவர், "ஆக்ராவிலிருந்து" என்று மொழிபெயர்க்கும் அக்ரேவாலி என்ற குடும்பப் பெயரைப் பெற்றார்.அவரது வாழ்க்கையின் ஆரம்ப ஆண்டுகளில், ஜிஹ்ராபாய் உஸ்தாத் ஷெர்கான், உஸ்தாத் கல்லன் கான் மற்றும் புகழ்பெற்ற இசையமைப்பாளர் மெஹபூப் கான் ( தாராஸ் பியா ) ஆகியோரிடம் பயிற்சி பெற்றார்.
நிகழ்தொழில்
ஜோஹ்ராபாய், ஹிந்துஸ்தானி பாரம்பரிய இசையின் காயல் போன்ற வடிவங்களில் இருந்து பாடல்களையும், டாக்காவின் அஹ்மத் கானிடம் கற்றுக்கொண்ட தும்ரி மற்றும் கஜல் உள்ளிட்ட இலகுவான வகைகளையும் பாடினார்.
ஜோஹ்ராபாயின் பாடலானது நவீன காலத்தில் ஆக்ரா கரானாவின் மிகப் பிரபலமான பெயரான பயாசு கானை பாதித்தது. மேலும் பாட்டியாலா கரானாவின் உஸ்தாத் படே குலாம் அலி கான் கூட ஜோஹ்ராபாயை உயர்வாகக் கருதினார்.
இந்தியாவின் கிராமபோன் நிறுவனம், 1908 இல் அவருடன் ஒரு பிரத்யேக ஒப்பந்தத்தில் கையெழுத்திட்டது. 25 பாடல்களுக்கு ஆண்டுக்கு ரூ.2,500 வீதம் செலுத்தப்பட்டது. ஜோஹ்ராபாய் 1908-1911 இல், 60 பாடல்களுக்கு மேல் பதிவு செய்தார். 1994 இல், அவரது மிகவும் பிரபலமான 18 பாடல்கள் ஒரு ஒலிநாடாவில் மறு வெளியீடாக வெளியிடப்பட்டன. அதைத் தொடர்ந்து அவர்கள் அடங்கிய ஒரு சிறிய வட்டு 2003 இல் வெளிப்பட்டது.
ஜோஹ்ராபாயின் 78 ஆர்.பி.எம் பதிவுகளில் இன்று சில சிறிய துண்டுகள் மட்டுமே எஞியுள்ளன; சில குறிப்பிடத்தக்க பாடல்கள், 1909 ஆம் ஆண்டு ஜான்புரி ராகத்தில் "மட்கி மோர் ரீ கோராஸ்" மற்றும் சோஹினி ராகத்தில் தேக்கென் கோ மன் லால்சே ஆகியவை அடங்கும். 78 ஆர்பிஎம் ரெக்கார்டிங்குகளில் சில தேர்ந்தெடுக்கப்பட்டவை பேட்ரிக் மௌட்டலின் இணையதளத்தில் பாடல்களாகக் கிடைக்கப்பெற்றன.
மேற்கோள்கள்
பகுப்பு:1913 இறப்புகள் பகுப்பு:1868 பிறப்புகள் பகுப்பு:இந்தியப் பெண்கள்
ஜெ. இராதாகிருட்டிணன்
'''ஜெ. இராதாகிருட்டிணன்' (J.Radhakrishnan)'' (பிறப்பு செப்டம்பர் 16, 1966), ஓர் இந்திய அரசு ஊழியர் மற்றும் நிர்வாகி ஆவார். இவர், நாகப்பட்டினம் மற்றும் தஞ்சாவூர் ஆகிய மாவட்டங்களில் 2004 ஆம் ஆண்டு இந்தியப் பெருங்கடலில் ஏற்பட்ட நிலநடுக்கம் மற்றும் ஆழிப்பேரலை நிகழ்வுகளுக்குப் பிறகு, முக்கியப் பங்காற்றி நிவாரணப் பணிகளைத் துரிதப்படுத்திச் செய்தமைக்காக நன்மதிப்பைப் பெற்றவர்.
இளமைக்காலம் மற்றும் கல்வி
இராதாகிருட்டிணன் 16 செப்தம்பர் 1966 அன்று சென்னை, இந்தியாவில் பிறந்தார். கான்பூர், சண்டிகர், நாசிக் மற்றும் தியோலலி ஆகிய பள்ளிகளில் கல்வி பயின்றார். பெங்களூருவில் கால்நடை அறிவியல் பாடத்தில் முதல் வகுப்பில் தேர்ச்சிப்பெற்று பட்டம் பெற்றார். இவர் கால்நடை அறிவியல் (கால்நடை வளர்ப்பு மற்றும் மரபியல்) இல் முதுகலைப் பட்டம் பெற்றிருந்தார்.
இந்தியக் குடிமைப்பணி நிர்வாகம்
இராதாகிருட்டிணன், இந்திய ஆட்சிப் பணிக்கான தேர்வுகளைச் சிறப்பாக நிறைவு செய்தார். பின்னர், 1992 ஆம் ஆண்டில் இந்திய ஆட்சிப் பணிக்காக தேர்வு செய்யப்பட்டார். தொடக்க நிலை பயிற்சிக்குப் பிறகு, இவர் 9 ஆகத்து 1994 அன்று, தூத்துக்குடி மாவட்ட துணை ஆட்சியராகப் பணி நியமனம் செய்யப்பட்டார். 1996 முதல் 1999 வரை தமிழக அரசின் நிதித்துறையின் துணைச் செயலராகப் பணியாற்றினார். மார்ச் 1999 முதல் மார்ச் 2000 முடிய குடும்ப நலம் மற்றும் பேணுதல் துறையின் துணைச் செயலராகவும் செயல்பட்டார். சூலை 2001 இல் சேலம் மாவட்ட ஆட்சியராக நியமனம் செய்யப்படுவதற்குமுன்பு, மார்ச் 2000 இலிருந்து சென்னை மாவட்டத்தில் மாவட்ட நிர்வாகம் மற்றும் நில வருவாய்த் துறையில் பணிபுரிந்தார்.
சூலை 1, 2001 முதல் சூலை 15, 2003 முடிய, சேலம் மாவட்ட ஆட்சியராக இருந்தார். தஞ்சாவூர் மாவட்ட ஆட்சியராக, மே 29, 2004 முதல் சனவரி 10, 2005 முடிய பணியாற்றினார். அக்காலகட்டத்தில்தான், இந்தியப் பெருங்கடலில் உருவான ஆழிப்பேரலையானது தமிழ்நாட்டை திசம்பர் 26, 2004 அன்று தாக்கியது. பாதிப்புக்குள்ளான தஞ்சாவூர் மாவட்டத்தில் நிவாரண நடவடிக்கைப் பணிகளை ஒருங்கிணைத்தார். அப்பேரிடர் மீட்பு நடவடிக்கைகள் மற்றும் நிவாரண உதவிகள் ஆகியவற்றைத் திறம்பட கையாண்ட அவரது செயல்திறம் பரவலான பாராட்டைப் பெற்றது. இக்காலகட்டத்தில், மிகுந்த பாதிப்புக்குள்ளான நாகப்பட்டின மாவட்டத்தில் பேரிடர் மீட்பு நடவடிக்கைகள் தொய்வாக நடைபெற்றுக் கொண்டிருந்தன. ஆதலால், இராதாகிருட்டிணன் சனவரி 10, 2005 அன்று அங்குப் பணியமர்த்தப்பட்டார். நாகப்பட்டின மாவட்டத்தில் மே 16, 2006 முடிய சேவையாற்றினார். பேரிடர் மீட்பு மற்றும் நிவாரண நடவடிக்கைகளைத் துரிதப்படுத்தும் விதமாக மாவட்டம் முழுவதும் பல்வேறு நிவாரண முகாம்களை ஏற்படுத்தினார்.
பாராட்டு
2004 இல் ஆழிப்பேரலைப் பாதிப்பிற்குள்ளான தஞ்சாவூர் மாவட்டத்தில் மேற்கொள்ளப்பட்ட நிவாரண உதவிகள் ஒருங்கிணைப்பு மற்றும் விரைவு மீட்புப் பணிகள் காரணமாக, இராதாகிருட்டிணன் பன்னாட்டு ஊடகங்களின் கவனத்தைப் பெற்றார். மே 27, 2005 இல் ஆழிப்பேரிடர் மீட்புக்கான ஐக்கிய நாடுகள் அவையின் பொதுச்செயலாளரின் சிறப்புத் தூதுவரும் மேனாள் அமெரிக்கக் குடியரசுத் தலைவருமான பில் கிளிண்டன் வருகையின்போது, இவருடைய நிர்வாகத் திறன்கள் வெகுவாகப் பாராட்டுப் பெற்றன. அதனைத் தொடர்ந்து, அமெரிக்க ஐக்கிய நாட்டிலுள்ள வாஷிங்டன், சீத்தல், சான் பிரான்சிகோ, அவாய்த் தீவு ஆகிய இடங்களில் அமெரிக்க ஐக்கியக் கல்வித் துறையினருக்கு ஆழிப்பேரிடர் மீட்புத் தொடர்பான விளக்கவுரை நிகழ்த்த அவருக்கு அழைப்பு விடுக்கப்பட்டது. அதுபோல், இலங்கை அரசாங்கமும் தம் பேரிடர் மீட்பு ஊழியர்கள் மற்றும் அலுவலர்களிடையே அவரின் திறப்பாடுகளைப் பகிர்ந்துகொள்ள தம் நாட்டிற்கு வருமாறு வேண்டுகோள் விடுத்தது. தமிழ்நாட்டின் குடிமைப்பணிக்குத் திரும்பும் வரை, இவர் மார்ச் 2009 முதல் மார்ச் 2012 முடிய ஐக்கிய நாடுகள் அவை வளர்ச்சித் திட்டத்தின்கீழ் செயற்படும் பேரிடர் மேலாண்மைக் குழுவிற்குத் தலைமை வகித்தார். ஏப்ரல் 2012 ல் தமிழ்நாடு அரசு சிறப்பு திட்ட அமலாக்கத் துறையின் செயலாளராக மீளப் பணியேற்றுக்கொண்டார். அதன் பின், செப்தம்பரில் தமிழ்நாடு அரசின் மருத்துவம் மற்றும் குடும்ப நலத்துறை செயலாளராக நியமனம் செய்யப்பட்டார். தற்போது, தமிழ்நாட்டின் மேற்குறிப்பிட்ட துறையின் முதன்மைச் செயலாளராகப் பணிபுரிந்து வருகிறார்.
மேற்கோள்கள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:இந்திய அரசு அதிகாரிகள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
மிகுராசு மாலை
மிகுராசு மாலை என்பது தமிழில் தோன்றிய முதல் இசுலாமிய இலக்கியங்களுள் ஒன்று. இது கிபி 1590 ஆண்டளவில் இயற்றப்பட்டது. இது நபிகள் பெருமானார் "பெருமானார் புறாக் என்னும் மின்பரியிலேறி வானுலகடைந்து இறைத்தரிசனம் பெற்று மீண்ட வரலாற்றைக் கூறுகின்றது."
மேற்கோள்கள்
பகுப்பு:இசுலாமியத் தமிழ் இலக்கியம் பகுப்பு:16 ஆம் நூற்றாண்டுத் தமிழ் நூல்கள்
ஹெர்வால்ட் ராம்ஸ்போத்தம், முதலாம் சோல்பரி பிரபு
ஹெர்வால்ட் ராம்ஸ்போத்தம், முதலாம் சோல்பரி பிரபு (Herwald Ramsbotham, 1st Viscount Soulbury, 6 மார்ச் 1887 – 30 சனவரி 1971) என்பவர் ஐக்கிய இராச்சியத்தைச் சேர்ந்த பழமைவாதக் கட்சி அரசியல்வாதி. இவர் 1931 முதல் 1941 வரை ஐக்கிய இராச்சியத்தில் அமைச்சராகவும் 1949 முதல் 1954 வரை இலங்கையின் மகாதேசாதிபதியாகவும் பணியாற்றினார்.
வாழ்க்கைச் சுருக்கம்
1915 ஆம் ஆண்டில் இராணுவத்தில் தற்காலிக லெப்டினன்ட் ஆகப் பதவி வகித்தவர் பின்னர் கப்டனாகவும், மேஜராகவும் பதவி உயர்வு பெற்றார். 1929 ஆம் ஆண்டில் லான்காஸ்டர் தொகுதியில் போட்டியிட்டு நாடாளுமன்றத்துக்குத் தெரிவானார். 1931 முதல் பல்வேறு அரசுப் பணிகளில் உயர்பதவிகளை வகித்தார். 1941 ஏப்ரலில் அமைச்சரவையில் இணைந்தார். 1941 ஆம் ஆண்டு ஆகத்து மாதத்தில் பக்கிங்ஹாம் கவுண்டியில் "சோல்பரி" ஆக நியமனம் பெற்றார். 1944-1945 வரை சோல்பரி ஆணைக்குழுவின் தலைவராகப் பணியாற்றினார். 1949 முதல் 1954 வரை விடுதலை பெற்ற இலங்கையின் மகாதேசாதிபதியாக ஆறாம் ஜோர்ஜ் மன்னரால் நியமிக்கப்பட்டார். 1954 சூன் மாதத்தில் இவருக்கு பக்கிங்ஹாம் கவுண்டியின் சோல்பரி பிரபு (Viscount Soulbury) என்ற பட்டம் கொடுக்கப்பட்டது.
குடும்பம்
சோல்பரி பிரபு சனவரி 1971 இல் 83வது அகவையில் காலமானார். இவரது மூத்த மகன் ஜேம்ஸ் ராம்ஸ்போதம் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். கடைசி மகன் பீட்டர் ராம்ஸ்போத்தம் 1974 முதல் 1977 வரை ஐக்கிய அமெரிக்காவிற்கான பிரித்தானியத் தூதுவராக இருந்தவர்.
மேற்கோள்கள்
பகுப்பு:1887 பிறப்புகள் பகுப்பு:1971 இறப்புகள் பகுப்பு:இலங்கையின் மகா தேசாதிபதிகள் பகுப்பு:ஐக்கிய இராச்சியத்தின் அரசியல்வாதிகள்
புக்கிட் செலம்பாவ்
புக்கிட் செலம்பாவ் (மலாய்: Bukit Selambau; ஆங்கிலம்: Bukit Selambau; சீனம்: 武吉雪兰堡) என்பது மலேசியா, கெடா மாநிலத்தின், கோலா மூடா மாவட்டத்தில் (Kuala Muda District) உள்ள ஒரு சிறு நகரம்; சுங்கை பட்டாணி (Sungai Petani) நகரத்தில் இருந்து 20 கி.மீ. தொலைவில் உள்ளது.
இந்தக் கிராமப்புற நகரம் மெர்போக் நாடாளுமன்றத் தொகுதிக்குள் (Merbok Federal Constituency) அமைந்துள்ளது. புக்கிட் செலாம்பாவின் பொருளாதார செயல்பாடுகள் பெரும்பாலும் பயிர்த் தோட்டங்கள் மற்றும் வேளாண்மைத் துறையை அடிப்படையாகக் கொண்டவை.
கோலா மூடா மாவட்டம்
கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது.
மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது.
கோலா மூடா மாவட்ட நகரங்கள்
பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது.
இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும்.
புக்கிட் செலம்பாவ் சட்டமன்ற உறுப்பினர் வி. ஆறுமுகம்
டத்தோ வி. ஆறுமுகம் (Arumugam Vengatarakoo) 2008 தொடங்கி 2009 வரை புக்கிட் செலம்பாவ் சட்டமன்றத் தொகுதிக்கான கெடா மாநில சட்டமன்ற உறுப்பினராக பதவி வகித்தவர்.
2008-ஆம் ஆண்டு மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் இவர் கெடா மாநிலத்தின் புதிய பாக்காத்தான் ராக்யாட் (Pakatan Rakyat) கூட்டணி அரசாங்கத்தில் மக்கள் நீதிக் கட்சியில் (People's Justice Party) இணைந்தார்.
கெடா மாநில ஆட்சிக் குழு
கெடா மாநிலத்தில் இந்தியச் சமூகத்தை மாநில அரசாங்கத்தில் பிரதிநிதிக்க இவர் மாநில ஆட்சிக் குழுவில் நியமிக்கப்பட்டார். இருப்பினும், பிப்ரவரி 2009-இல், இவர் நிர்வாகக் குழு மற்றும் மாநில சட்டமன்றத்தில் இருந்து தம் பதவிகளைத் துறப்பு செய்தார். இதன் விளைவாக அங்கு ஓர் இடைத் தேர்தல் நடைபெற்றது.
அரசியலுக்கு வருவதற்கு முன், வி. ஆறுமுகம் அரச மலேசிய விமானப் படையில் சேவை செய்தவர் ஆகும்.
மேற்கோள்
பகுப்பு:கெடா பகுப்பு:மலேசிய நகரங்கள் பகுப்பு:கெடா நகரங்கள்‎
ஆலிப் புலவர்
ஆலிப் புலவர் 16 ம் நூற்றாண்டில் திருநெல்வேலி மாவட்டத்தில் (தமிழ்நாடு) வாழ்ந்த ஒரு இசுலாமியத் தமிழ்ப் புலவர். இவர் மிகுராசு மாலை என்ற புகழ்பெற்ற  இலக்கியத்தை இயற்றினார். இவர் பற்றிய விரிவான கதைகள் உள்ளன.
வெளி இணைப்புகள்
பகுப்பு:இசுலாமியத் தமிழறிஞர்கள்
குந்தல் சந்திரா
குந்தல் சந்திரா (Kuntal Chandra, பிறப்பு: நவம்பர் 8 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1984 பிறப்புகள் பகுப்பு:2012 இறப்புகள்
நேரு தகவல் தொழில்நுட்ப மற்றும் மேலாண்மை கல்வி நிறுவனம்
வரலாறு
இது கோயம்புத்தூர் திருமலையம்பாளையத்தில் அமைந்துள்ளது. இக்கல்லூரி ஐஎஸ்ஓ 9001: 2000 சான்றிதழ் பெற்றது.
வழங்கப்படும் பாடங்கள்
வழங்கப்பட்ட படிப்புகளின் பட்டியல்
வசதிகள்
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
அரண்வாயல் ஊராட்சி
அரண்வாயல் ஊராட்சி (Aranvoyal Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கோட்டை மாரியம்மன் கோயில், திண்டுக்கல்
கோட்டை மாரியம்மன் கோயில், தமிழ்நாடு, திண்டுக்கல் மாவட்டம், திண்டுக்கல் நகரில் அமைந்துள்ள மாரியம்மன் கோயிலாகும்.
மூலவர்
இக்கோயிலின் மூலவராக மாரியம்மன் உள்ளார். அம்மன் சன்னதியையொட்டி முன்புறம் விநாயகர் சன்னதி, வலது புறம் மதுரை வீரன் சன்னதி, முன்புறம் வடக்கில் நவக்கிரக சன்னதி, தென்புறம் முனீஸ்வரர் சன்னதி, வட புறம் கருப்பண்ணசாமி சன்னதி ஆகிய சன்னதிகள் உள்ளன. திண்டுக்கல் பகுதிவாழ் மக்களின் இஷ்ட தெய்வம் என பல்வேறு பெருமைகள் வாய்ந்த கோயிலாக இக்கோயில் உள்ளது.
விழா
ஆண்டுதோறும் மாசி மாதத்தில் 20 நாட்கள் விழா சிறப்பாக நடைபெறுகிறது.
வெளியிணைப்புகள்
பகுப்பு:சாக்தம் பகுப்பு:திண்டுக்கல் மாவட்டத்திலுள்ள அம்மன் கோயில்கள் பகுப்பு:தமிழ்நாட்டிலுள்ள மாரியம்மன் கோயில்கள்
நெதர்லாந்தின் முதலாம் வில்லியம்
நெதர்லாந்து நாட்டின் முதலாம் வில்லியம் 1813 ஆம் ஆண்டு ஐக்கிய நெதர்லாந்து நாட்டை ஏற்படுத்தினார். இவரே நெதர்லாந்து நாட்டை தன் முடியாட்சியின் கீழ் கொண்டுவந்தார். மேலும் மார்ச்சு 16, 1815 ஆம் ஆண்டு லக்ஸம்பர்கின் கோமகன் ஆனார். அதே ஆண்டு ஜூன் 9 ஆம் நாள் முதலாம் வில்லியம் லக்ஸம்பர்க்கின் முதல்  பெருங்கோமகன் ஆனார். மேலும் 1839 ஆம் ஆண்டில் லிம்பர்க்கின் கோமகனானார். 1840 ஆம் ஆண்டில் தன்னை அரசர் வில்லியம் பிரடெரிக் என அழைத்துக்கொண்டார்.
மேற்கோள்கள்
பகுப்பு:1772 பிறப்புகள் பகுப்பு:1843 இறப்புகள் பகுப்பு:நெதர்லாந்தின் அரசர்கள்
சூழால் ஊராட்சி
சூழால் ஊராட்சி (Choozal Gram Panchayat), தமிழ்நாட்டின் கன்னியாகுமரி மாவட்டத்தில் உள்ள முன்சிறை வட்டாரத்தில் அமைந்துள்ளது. இந்த ஊராட்சி, கிள்ளியூர் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6158 ஆகும். இவர்களில் பெண்கள் 3094 பேரும் ஆண்கள் 3064 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்நாடு பொது நுழைவுத் தேர்வு
தமிழ்நாடு பொது நுழைவுத் தேர்வு (டான்செட்) என்பது மேலாண்மைக் கல்வி, கணினிப் பயன்பாடுகள் மற்றும் பொறியியல் படிப்புகளில் முதுநிலைப் பட்டப்படிப்புகளில் சேர விரும்பும் மாணவர்களுக்காக நடத்தப்படும் ஒரு நுழைவுத் தேர்வாகும். இத்தேர்வுகளை ஆண்டுதோறும் சென்னையிலுள்ள அண்ணா பல்கலைக்கழகம் நடத்துகிறது. இத்தேர்வுகளில் கலந்து கொண்ட மாணவர்கள் மட்டுமே தமிழ்நாட்டிலுள்ள இக்கல்விகளுக்கான படிப்புகளைக் கொண்ட எந்தக் கல்லூரிகளிலும் சேர முடியும். தமிழ்நாட்டிலுள்ள நிகர்நிலைப் பல்கலைக்கழகங்கள் இதுபோன்ற தேர்வுகளைத் தனித்தனியாக நடத்துகின்றன.
பகுப்பு:தமிழ்நாட்டில் கல்வி
ஏ. எஸ். பொன்னம்மாள்
ஏ.எஸ்.பொன்னம்மாள் (A. S. Ponnammal)(பிறப்பு 1927-இறப்பு: 24.11.2015) இவர் ஒரு தமிழக அரசியல்வாதி. சமூக சேவகர் மற்றும் முன்னாள் சட்டமன்ற உறுப்பினர். இவர் தமிழ்நாடு சட்டமன்றத்திற்கு, இந்திய தேசிய காங்கிரசு , தமிழ் மாநில காங்கிரசு கட்சி சார்பாகவும் தனித்தும் நிலக்கோட்டை சட்டமன்றத் தொகுதியிலிருந்தும் , பழநி சட்டமன்றத் தொகுதியிலிருந்தும் - 1957, 1962, 1967, 1971, 1980, 1984, 1989, 1991 மற்றும் 1996 ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் தேர்ந்தெடுக்கப்பட்டார்.
விருது
தமிழக அரசின் 2006ஆம் ஆண்டிற்கான பெருந்தலைவர் காமராசர் விருது.
மறைவு
உடல் நலக் குறைவால் மதுரை அரசு மருத்துவமனையில் சிகிச்சை பெற்று வந்த ஏ.எஸ். பொன்னம்மாள் (வயது 86) 24 நவம்பர் 2015 அன்று காலமானார்.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:2015 இறப்புகள் பகுப்பு:பெண் அரசியல்வாதிகள் பகுப்பு:இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
2002 அகில மலேசிய இசுலாமியத் தமிழ் இலக்கிய மாநாடு
அகில மலேசிய இசுலாமியத் தமிழ் இலக்கிய மாநாடு என்பது 2002 ம் ஆண்டு மலேயாவில் நடைபெற்ற இசுலாமியத் தமிழ் இலக்கிய மாநாடு ஆகும். இந்த மாநாட்டில் அன்றைய பிரதமர் மகாதீர் முகம்மது அவர்கள் சிறப்புரை ஆற்றினார். பல படைப்புகளுடன் விழா மலரும் வெளியிடப்பட்டது.
மேற்கோள்கள்
பகுப்பு:மலேசியாவில் தமிழ் மாநாடுகள் பகுப்பு:இசுலாமியத் தமிழ் இலக்கிய மாநாடுகள் பகுப்பு:2002 தமிழ் மாநாடுகள்
ரீதிகா கெரா
ரீதிகா கெரா (Reetika Khera) ஓர் இந்திய வளர்ச்சி பொருளாதார நிபுணர் ஆவார். கெரா டெல்லியில் உள்ள இந்திய தொழில்நுட்பக் கழகத்தில் (ஐஐடி டெல்லி) பொருளாதாரப் பிரிவில் இணைப் பேராசிரியராக உள்ளார். இவர் 2018-20 வரை அகமதாபாத் (ஐஐஎம் அகமதாபாத்) இந்திய மேலாண்மை நிறுவனத்தில் இணை பேராசிரியராக (பொருளாதாரம் மற்றும் பொது அமைப்புகள் குழு) இருந்தார்.
ஆரம்பகால வாழ்க்கை மற்றும் கல்வி
ரீதிகா கெரா பரோடா மகாராஜா சாயாஜிராவ் பல்கலைக்கழகத்தில் பொருளாதாரத்தில் இளங்கலைப் பட்டமும், தில்லி பல்கலைக்கழகத்தின் தில்லிப் பொருளியல் பள்ளியில் முதுகலைப் பட்டமும், இங்கிலாந்தின் பிரைட்டனில் உள்ள சசெக்ஸ் பல்கலைக்கழகத்தில் உள்ள மேம்பாட்டு ஆய்வுக் கழகத்தின் வளர்ச்சி ஆய்வுகளில் எம்.பில் பட்டமும் பெற்றார். தில்லி பொருளியல் பள்ளியில் முனைவர் பட்டமும் பெற்றார்.இவர் பரோடாவின் ஜீசசு மற்றும் மேரி கான்வென்ட்டில் தனது பள்ளிப்படிப்பை முடித்தார் மற்றும் பிரபல பொருளாதார நிபுணர் மற்றும் ஆர்வலர் ஜீன் ட்ரோசுடன் இணைந்து பங்களிக்கிறார்.
இவர் பொருளாதார வளர்ச்சிக்கான நிறுவனம், காமன்வெல்த் உதவித்தொகை திட்டம், கிங்ஸ் கல்லூரி லண்டன் மற்றும் பிரின்ஸ்டன் பல்கலைக்கழகம் ஆகியவற்றில் இருந்து நோபல் பரிசு பெற்ற சர் ஆங்கசு டீடனுடன் ஒரு திட்டத்திற்காக ஆய்வுதவித் தொகை பெற்றார்.
தொழில்
இவர் இந்திய சமூக அறிவியல் ஆய்வுக் கழகத்தில் பணிபுரிந்தார் மற்றும் தில்லி பொருளாதரப் பள்ளியில் வளர்ச்சி பொருளாதார மையத்தில் பார்வையாளராக உள்ளார். என்ஆர்ஜிஏ, பொது விநியோக அமைப்பு (PDS) மற்றும் இந்தியாவின் மிகவும் பாதிக்கப்படக்கூடிய குடிமக்களை பாதிக்கும் பிற திட்டங்களை பகுப்பாய்வு செய்யும் பல ஆய்வுக் கட்டுரைகளை இவர் வெளியிட்டுள்ளார். இவரது மிக முக்கியமான திட்டங்களில் ஒன்று "குழு அளவீடு" ஆகும், இது NREGA திட்டம் இந்தியாவின் குடிமக்களுக்கு ஏற்படுத்திய தாக்கத்தை மதிப்பிட்டது. அக்டோபர் 2017 இல், இவர் இசுட்டாடான்போர்டு மனிதநேய மையத்தில் கௌரவ ஆசிரியக் குழு உறுப்பினராக இருந்தார் மற்றும் இந்தியாவின் ஆதார் திட்டம் குறித்த புத்தகத்தைத் திருத்தும் (தெற்கு ஆசியாவின் மையத்தால்) குழுவினராகப் பரிந்துரைக்கப்பட்டார்.
புத்தகங்கள்
பேட்டில் பார் எம்ப்ளாய்மெண்ட் கியாரண்டி (2011), (புதுடெல்லி: ஆக்ஸ்போர்டு யுனிவர்சிட்டி பதிப்பகம் ).
தேய், நிகில், ட்ரோஸ், ஜீன் அண்ட் கெரா, ரீதிகா (2006),எம்பாள்யிமெண்ட் கியாரண்டீ:எ பிரைமர் (புது டெல்லி: நேஷனல் புக் டிரஸ்ட்).
சான்றுகள்
பகுப்பு:தில்லிப் பெண் அறிவியலாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள்
இரவு உணவு
இரவு உணவு அல்லது விருந்து (ஆங்கிலம்:Dinner) என்பது பொதுவாக இரவு நேரத்தில் எடுத்துக் கொள்ளப்படும் உணவைக் குறிக்கும். மேற்கு நாடுகளில் வரலாற்றுப்படி டின்னர் என்பது பகலிலோ அல்லது மாலைப்பொழுதிலோ எடுத்துக் கொள்ளும் உணவையும் குறித்துள்ளது. இன்னும் சில மேற்கு நாடுகளில் சிறப்பான பகல் உணவையோ மாலை உணவையோ டின்னர் என்றே அழைக்கிறார்கள். டின்னர் என்பது ஒவ்வொரு நாடுகளுக்கேற்ப பழக்கவழக்கங்களுக்கேற்ப அளவும், முறைகளும் மாறுகிறது. மருத்துவர்களின் அலோசனைப்படி இரவு உணவு என்பது எளிதில் செரிக்கக்கூடிய வகையிலும் நல்ல தூக்கம் வரும் வகையிலும் இருக்கவேண்டுமாம். சாக்லெட், காரமான உணவு, காபி, மதுபானம், கொழுப்புள்ள உணவுகள், சோடா, சிவப்பிறைச்சி போன்றவற்றைத் தவிர்க்கப் பரிந்துரை செய்கிறார்கள்.
வரலாறு
வரலாற்றில் டின்னர் என்பது ஐரோப்பாவில் பகல் உணவிற்கு இரண்டல்லது மூன்று மணி நேரம் தாமதமான உணவிற்குப் பெயராக பதினெட்டாம் நூற்றாண்டு வாக்கில், முதலாம் பிரஞ்சு பேரரசு காலம்வரை இருந்துள்ளது. 1700களில் மாலை உணவிற்கே டின்னர் என்று பெயரிட்டு வழங்கினர். தற்காலத்தில் மேற்கத்திய கலாச்சாரத்தில் மாலை உணவே டின்னர் என்ற பெயரில் வழங்கப்படுகிறது. உணவு வேளையை காலை உணவு, மதிய உணவு, தேநீர், இரவு உணவு எனப் பிரிக்கின்றனர். மத்திய ஆங்கிலேயே பகுதிகள், வட இங்கிலாந்து, மத்திய ஸ்காட்லாந்து போன்ற இடங்களில் பகல் உணவையே டின்னர் என்றழைக்கின்றனர். இரவில் எடுத்துக் கொள்ளும் உணவு சப்பர் என்றழைக்கின்றனர் ஒரு ஆய்வின்படி ஐக்கிய ராஜ்ஜியத்தில் மாலை 7:47 மணியே சராசரி இரவு உணவு நேரம் எனக் கணக்கிடப்பட்டுள்ளது. அமெரிக்க போன்ற நாடுகளில் சப்பர் என்றாலும் டின்னர் என்றாலும் மாலை உணவாகவே குறிக்கப் பயன்படுத்துகிறார்கள்
பொதுவாக ஒரு நாளின் கடைசி உணவாக இருந்தாலும் கிருஸ்துமஸ் விருந்து, நன்றி தெரிவித்தல் நாள் விருந்து, ஞாயிறு அல்லது விடுமுறைநாள் விருந்து போன்றவை சிறப்பு விருந்துகளாக அழைக்கப்படுகின்றன.
உணவு முறை
இரவு விருந்துகளில் மக்கள் பகட்டாக உடையணிந்து விரும்பிய உணவுப் பதார்த்தங்களை உருசிபார்த்தவாறே கூடிப்பேசி மகிழ்வார்கள். இந்த வகை விருந்தில் மூன்று வகைப் பதார்த்தங்களுள்ளன. ஆப்டைசர் எனப்படும் சூப்போ, அல்லது பழரசமோ கொண்ட இன்சுவை நீர் முதலிலும், பிரதான பதார்த்தம் அதன் பின்னரும், இறுதியில் டிசர்ட் எனப்படும் இனிப்புவகையுடன் விருந்து நிறைவுபெறும்.
ரோமப் பேரரசு
பண்டைய ரோமப் பேரரசில் இரவு விருந்து என்பது முக்கிய நிகழ்வாக நடந்து, அரசக்குடும்பமும், அரசவை உறுப்பினரும் சந்தித்து உறவாடும் பொழுதாகயிருந்தது. ரோம மக்கள் பெரும்பாலும் லிகுமென் எனப்படும் ஒருவகை மீன் குருமாவை பெரும்பாலும் இரவு உணவில் பரிமாறுவார்கள்.
இங்கிலாந்து
இலண்டன் பெருநகரங்களில் நடக்கும் இரவு விருந்திற்கு அச்சிட்ட அழைப்பிதழ்களுடன் முறையான கொண்டாட்டமாக நடக்கிறது. அப்போது பலவகையான பதார்த்தங்களும் பல்வேறு உணவு முறைகளும் பரிமாறப்பட்டு, சிலவேளையில் பாடலும், கவிதைகள் மொழிதலும் நிகழும்.
இந்தியாவில்
சைவ, அசைவ வகையான குழம்புகளும், பலவகையான பிரியாணிகளும், கோதுமை அல்லது மைதா ரொட்டிகளும் இரவு உணவாகப் பெரும்பாலும் எடுத்துக் கொள்ளப்படுகிறது. செட்டிநாடு மீன் பொரியல், கலுட்டி கெபாப், தம் ஆலூ லக்நவி, கீமா பிரியாணி, தம் பன்னீர் காலி மிர்ச், சாகி முட்டை குழம்பு, மலபார் இறால் குழம்பு, தால் மக்கனி, மக்காலி கொப்தா போன்றவை மிகவும் விரும்பக்கூடிய இரவு உணவாகக் கூறப்படுகிறது. தமிழகத்தில் இரவு உணவாக இட்லி, தோசை வகைகள், புரோட்டா, சப்பாத்தி போன்றவை பிரதானமாக உட்கொள்ளப்படுகிறது.
வெளியிணைப்புகள்
பகுப்பு:உணவுகள்
சதீக் கான்
சதீக் கான் (''Sadik Khan, பிறப்பு: மே 9 1977), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
துரிஞ்சிப்பட்டு ஊராட்சி
துரிஞ்சிப்பட்டு ஊராட்சி (Thurinjipattu Gram Panchayat), தமிழ்நாட்டின் விழுப்புரம் மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1888 ஆகும். இவர்களில் பெண்கள் 944 பேரும் ஆண்கள் 944 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிஷன்பூர் வனவிலங்கு சரணாலயம்
கிஷன்பூர் வனவிலங்கு சரணாலயம் இந்தியாவில் உத்தரப்பிரதேசத்தில் உள்ள மைனானி அருகில் உள்ள துத்வா புலிகள் காப்பகத்தின் ஒரு பகுதியாகும். இது 227 சதுர கிமீ (88 சதுர மைல்) பரப்பளவைக் கொண்டுள்ளது. இது 1972 இல் நிறுவப்பட்டது.
பிற இணைப்புகள்
பகுப்பு:இந்திய காட்டுயிர் காப்பகங்கள் பகுப்பு:உத்தரப்பிரதேசத்திலுள்ள விலங்கியல் பூங்காக்கள்
மோரிஸ் நினைவு கட்டிடம்
மோரிஸ் நினைவு கட்டடம் (Morris Memorial Building) அமெரிக்காவின் டென்னசி மாநிலத்தின் நாஷ்வில்வில் உள்ள ஒரு வரலாற்றுக் கட்டடம் ஆகும். இது அமெரிக்காவில் நிறுவப்பட்ட ஆபிரிக்க-அமெரிக்க தேசிய திருமுழுக்காளர்கள் மாநாட்டுக் குழுவினருக்காக 1920 ல் கட்டப்பட்டது. அதன் நீண்டகாலத் தலைவரான எலியாஸ் கேம்ப் மோரிஸின் பெயரால் வழங்கப்பட்டுவருகின்றது.
இருப்பிடம்
டென்னசி மாநிலத்தின் டேவிட்சன் மாவட்டத்தின் இருக்கையான 330 சார்லோட் நிழற்சாலையில், நாஷ்வில்லில் இந்தக் கட்டடம் அமைந்துள்ளது.
வரலாறு
இதன் கட்டுமானம் 1924 இல் தொடங்கி 1926 ஆம் ஆண்டில் நிறைவு செய்யப்பட்டது. இது அமெரிக்காவில் நிறுவப்பட்டஒரு ஆபிரிக்க அமெரிக்கன் கிறிஸ்தவப் பிரிவான தேசிய திருமுழுக்காளர்கள் மாநாடு குழுவின் நாஷ்வில் அலுவலகத்தில் ஞாயிறு பள்ளி வெளியீட்டு வாரியம் பணியாற்றுவதற்காக கட்டப்பட்டது. இந்தக் கட்டடம் பல ஆபிரிக்க அமெரிக்க வணிக அலுவலகங்களைக் கொண்டிருந்தது.
2016 ஆண்டுப்படி, தொடக்கத்திலிருந்தே ஆபிரிக்க-அமெரிக்க வணிக அலுவலகங்களைக் கொண்டிருந்த கட்டடங்களில் இன்னும் எஞ்சியிருக்கும் ஒரே கட்டடம் இதுவாகும்.
கட்டிடக்கலை முக்கியத்துவம்
இது கட்டடக்கலை நிறுவனமான மெக்கிசாக் & மெக்கிசாக்கால் புதுச்செவ்வியல் கட்டிடக்கலை பாணியில் வடிவமைக்கப்பட்டது. 1985 சனவரி இரண்டாம் நாள் முதல் இது ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டுள்ளது.
மேற்கோள்கள்
பகுப்பு:கட்டிடங்கள் பகுப்பு:ஐக்கிய அமெரிக்கக் கட்டிடக்கலை பகுப்பு:டென்னிசி
கொத்திடல் களக்குடி ஊராட்சி
கொத்திடல் களக்குடி ஊராட்சி (Kothidal_kalakkudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 771 ஆகும். இவர்களில் பெண்கள் 401 பேரும் ஆண்கள் 370 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மாவடுகுறிச்சி ஊராட்சி
மாவடுகுறிச்சி ஊராட்சி (Mavadukuruchi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4572 ஆகும். இவர்களில் பெண்கள் 2292 பேரும் ஆண்கள் 2280 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிவபுரி உச்சிநாதர் கோயில்
சிவபுரி உச்சிநாதர் கோயில் கடலூர் மாவட்டத்தில் உள்ள சிவத்தலமாகும். இந்தக் கோயில் தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 3வது தலம் ஆகும்.
சிறப்பு
அகத்திய முனிவருக்கு சிவபெருமான் காட்சியளித்த தலமாகும். திருஞான சம்பந்தரும், அவருடன் அறுபத்து மூன்று சைவ அடியார்களும் இத்தலத்திற்கு வரும்பொழுது, உச்சிகாலமானது. அந்நேரம் மிகுந்த பசியோடு இருந்தவர்களுக்கு, இறைவன் கோவில் பணியாளர் வடிவில் வந்து உணவளித்தமையால் உச்சிநாதர் என்ற பெயர்பெற்றார். இக்கோயிலின் அம்பிகை பெயர் கனகாம்பிகை என்பதால் இக்கோயிலை இவ்வூர் மக்கள் கனகாம்பிகை கோயில் எனவும் வழங்குகின்றனர்.
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:கடலூர் மாவட்டத்திலுள்ள சிவன் கோயில்கள்
சின்மயா மிசன்
சின்மயா மிசன் என்ற அமைப்பானது சுவாமி சின்மயானந்தாவின் இலட்சியங்களை நிறைவேற்றுவதற்காக 1953 இல் உருவாக்கப்பட்ட அமைப்பாகும். இந்த அமைப்பின் நிருவாகத் தலைமை அலுவலகம் இந்தியாவின் மும்பாய் (முன்னைய பம்பாய்) இல் அமைந்துள்ளது. இவ்வமைப்பிற்கு உலகேங்கிலும் 300 க்கும் மேற்பட கிளைகள் உண்டு.
செயற்பாடுகள்
இந்தியாவில் மற்றும் உலகெங்கிலும் உள்ள சின்மயாமிசன் கீழ்வரும் சேவைகளை வழங்குகின்றனர்.
மத மற்றும் ஆன்மீக அடிப்படையில்
இந்தியாவின் சின்மயா மிசன் 24 கோவில்களையும் இந்தியா தவிர்ந்த ஏனைய நாடுகளில் 7 க்கும் மேற்பட்ட கோவில்களையும் கொண்டுள்ளது.
சின்மாயாமிசனின் ஆதிக்கம்
சின்மயா மிசன் தென்னிந்தியா மற்றும் இந்திய கலாச்சாரத்தினைப் பின்பற்றும் இந்திய மற்றும் இலங்கைத் தமிழர்கள் வாழும் அமெரிக்கா, ஐக்கிய இராச்சியம், இலங்கை மற்றும் பலநாடுகளில் இதன் ஆதிக்கம் காணப்படுகின்றது.
வெளி இணைப்புகள்
பகுப்பு:இந்து சமய அமைப்புகள்
கமலா ரணதுங்க
கமலா ரணதுங்க (KAMALA RANATHUNGA,  பிறப்பு: அக்டோபர் 19, 1937),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் தெரிவு செய்யப்பட்ட தேசிய பட்டியல் உறுப்பினர்.
வாழ்க்கைக் குறிப்பு
85/11, பாகொட ரோட், நுகேகொடையில் வசிக்கும்  இவர்  பௌத்த  மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:1937 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள்
தேசிய ஒவ்வாமை மற்றும் தொற்றுநோய்கள் கழகம்
தேசிய ஒவ்வாமை மற்றும் தொற்றுநோய்கள் கழக சின்னம்|right|thumb|250px தேசிய நல கழக சின்னம்|right|thumb|200px தேசிய ஒவ்வாமை மற்றும் தொற்றுநோய்கள் கழகம் (National Institute of Allergy and Infectious Diseases, NIAID), ஐக்கிய அமெரிக்காவில் உள்ள மனித நல மற்றும் சேவை துறையின் முகமை நிறுவனமான தேசிய நல கழகத்தின் ஒரு பகுதியாகும். இக்கழகம், தொற்று நோய் மற்றும் எதிர்ப்பு-சம்பந்தமான (எய்ட்சு, பால்வினை நோய்கள், உயிரி பயங்கரவாதம், காச நோய், மலேரியா, தன்னெதிர்ப்பு நோய்கள், ஈழைநோய் மற்றும் ஒவ்வாமை) நோய்களை கண்டறியவும், சிகிச்சை செய்யவும் உதவும் அடிப்படை மற்றும் செயல்முறை சார்ந்த ஆய்வு பணிகளை ஆதரிக்கிறது.
பாம்பே ஜெயஸ்ரீ
திரைப்படப் பின்னணி பாடகியாக
மின்னலே தமிழ்த் திரைப்படத்தில் இடம் பெற்ற வசீகரா பாடலின் மூலம் பரவலாக அறியப்பட்டார்.
வெளியிணைப்புகள்
பகுப்பு:கருநாடக இசைப் பாடகர்கள் பகுப்பு:சங்கீத சூடாமணி விருது பெற்றவர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:தமிழ்ப் பெண் இசைக் கலைஞர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
ஆன்டாங் அணை
ஆன்டாங் அணை நாக்தோங் ஆற்றின் மீது அமைந்த ஒரு அணைக்கட்டு அணையாகும்.இது தென்கொரியாவில் உள்ள ஜியாங்செங்பக்- டூ மாகாணத்தில் ஆன்டாங்கிற்கு கிழக்கே 4 கிமீ (2 மைல்) அமைந்துள்ளது.அணை கட்டப்பட்டதின் நோக்கம் வெள்ள கட்டுப்பாட்டு, நீர் வழங்கல் மற்றும் நீர்மின் உற்பத்தி சக்தியாகும். அணையின் கட்டுமானம் 1971 ஆம் ஆண்டில் தொடங்கியது மற்றும் 1976 ஆம் ஆண்டில் முடிக்கப்பட்டது.83 மீ (272 அடி) உயரமான பாறை நிரப்பு, மத்திய களிமண் அணை 1,248,000,000 m3 (1,011,770 ஏக்கர் அடி) நீரைத் தேக்கி வைக்கிறது. மற்றும் 80 மெகாவாட் மின்சாரம்-சேமிப்பு மின் நிலையத்திற்கு நீர் வழங்குகிறது. ஆற்றல் நிலையத்திற்கான குறைந்த நீர்த்தேக்கம் 20 மீ (66 அடி) உயரமும், 238 மீ (781 அடி) நீளமான தடுப்புச்சுவர் கொண்டுள்ளது.
மேற்கோள்கள்
பகுப்பு:தென்கொரியா
திருச்சிராப்பள்ளி-ஹவுரா அதிவேக விரைவுவண்டி
திருச்சிராப்பள்ளி-ஹவுரா அதிவிரைவு விரைவுவண்டி (Tiruchirappalli–Howrah Superfast Express) என்பது இந்தியாவின் மேற்கு வங்காளத்தின் ஹவுரா வுடன் (கொல்கத்தா) தமிழ்நாடு திருச்சிராப்பள்ளியை இணைக்கும் விரைவுவண்டி தொடருந்து சேவையாகும். இந்த விரைவு இரயில் திருச்சிராப்பள்ளி சந்திப்பு தொடருந்து நிலையத்திலிருந்து இயக்கப்படும் முதல் நீண்டதூர தொடருந்தாகும்.
கண்ணோட்டம்
இந்த விரைவுவண்டி 1998–1999 இரயில்வே நிதி அறிக்கையில் செவ்வாய், வெள்ளி மற்றும் சனிக்கிழமைகளில் தமிழ்நாட்டின் திருச்சிராப்பள்ளியிலிருந்து மேற்கு வங்காளத்தின் ஹவுரா/கொல்கத்தா இடையே வாரத்திற்கு மூன்று நாட்கள் இயக்க அறிமுகப்படுத்தப்பட்டது. 6803/6804 என எண்ணிடப்பட்ட இந்த இரயில் சேவை ஜூலை 2000 முதல் வாரத்திலிருந்து செவ்வாய் மற்றும் வெள்ளிக்கிழமைகளில் திருச்சிக்கு இரு வாரங்களுக்குக் குறைக்கப்பட்டு, சனிக்கிழமைகளில், 6355/6356 என்ற புதிய ரயிலாகக் கன்னியாகுமரி வரை சேவை நீட்டிக்கப்பட்டது.
இந்த இரயில் அதிவேக விரைவு வண்டியாக 24 ஜனவரி 2006ல் (திருச்சி) மற்றும் 26 ஜனவரி 2006ல் (ஹவுரா) மாற்றப்பட்டு 2663/2664 என மறுபெயரிடப்பட்டது. பின்னர், டிசம்பர் 2010ல் இத எண்ணானது ரயில் மேலாண்மை அமைப்பின் ஒரு பகுதியாக 12663/12664 என மாற்றப்பட்டது.
பெட்டிகள்
இந்த இரயிலில் ஒரு குளிர்சாதன வசதிகொண்ட முதல் வகுப்பு, 1 ஏசி 2-அடுக்கு, 3 ஏசி 3-அடுக்கு, 12 தூங்கும் வசதிகொண்ட பெட்டிகள், நான்கு பொதுப் பெட்டிகள் (முன்பதிவு செய்யப்படாதவை), இரண்டு சுமை பெட்டி (எஸ்எல்ஆர்) மற்றும் 1 சமையலறைப் பெட்டியினைக் கொண்டது.
அட்டவணை
12664 திருச்சிரபள்ளி சந்திப்பிலிருந்து ஒவ்வொரு செவ்வாய் மற்றும் வெள்ளிக்கிழமைகளில் 13.45 மணிக்குப் புறப்பட்டு மறுநாள் 23.45 மணிக்கு ஹவுரா சந்திப்புக்கு வந்து சேர்கிறது; அதாவது புதன் மற்றும் சனிக்கிழமைகளில். மறுமார்க்கமாக வண்டி எண் 12663 ஒவ்வொரு வியாழன் மற்றும் ஞாயிற்றுக்கிழமைகளில் 17.35 மணிக்கு ஹவுரா சந்திப்பிலிருந்து புறப்பட்டு சனி மற்றும் செவ்வாய்க் கிழமைகளில் 02.50 மணிக்குத் திருச்சிராப்பள்ளி சந்திப்பிற்கு வந்து சேர்கிறது. இது ஸ்ரீரங்கம், அரியலூர், விருத்தாசலம், விழுப்புரம், மேல்மருவத்தூர், செங்கல்பட்டு, தாம்பரம், சென்னை எழும்பூர், நெல்லூர், ஓங்கோல், விஜயவாடா சந்திப்பு, எலூரு, இராஜமுந்திரி, விசாகப்பட்டினம், விசயநகரம், பெர்காம்பூர், குர்தா சாலை, புவனேசுவரம், கட்டக், பத்ரக், பாலேஸ்வர், கரக்பூர் சந்திப்பு முதலிய இடங்கள் வழியே, நின்று செல்லும்.
வெளி இணைப்புகள்
பகுப்பு:தமிழகத்தில் தொடருந்து போக்குவரத்து பகுப்பு:இந்திய நகர்சேர் விரைவுவண்டிகள்
பி. எஸ். ஆர். ரெங்கசாமி மகளிர் பொறியியல் கல்லூரி
'''பி. எஸ். ஆர். ரெங்கசாமி மகளிர் பொறியியல் கல்லூரி''' (P. S. R. Rengasamy College of Engineering for Women) என்பது தமிழ்நாட்டின், விருதுநகர் மாவட்டத்தில் உள்ள ஒரு பொறியியல் கல்லூரி ஆகும். இதை பி. எஸ். இராமசாமி கல்வி அறக்கட்டளை நடத்திவருகிறது. இந்தக் கல்லூரியானது புது தில்லி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக் கழகத்துடன் இணைக்கப்பட்டுள்ளது.
வரலாறு
இக்கல்லூரியானது விருதுநகர் மாவட்டத்தின் பின்தங்கிய பகுதிகளில் பொறியியல் கல்வியை மேம்படுத்துவதற்காக பி. எஸ். இராமசாமி நாயுடுவின் மகன்களால் நிறுவப்பட்டது. இந்த கல்வி நிறுவனமானது சிவகாசி - சங்கரன்கோயில் சாலையில், சேவல்பட்டி மற்றும் திருவேங்கடம் இடையே சுமார் 20 ஏக்கர் நிலப்பரப்பில் அமைந்துள்ளது. இது  கோவில்பட்டியில் இருந்து 28 கி.மீ தொலைவிலும், 26   சிவகாசி நகரத்திலிருந்து 26 கி.மீ. தொலைவிலும் அமைந்துள்ளது
துவக்கத்தில் இக்கல்லூரிக்கு முதல்வராக முனைவர் கே. ஆர். விசுவநாதன் (2008–2011) இருந்தார். தற்போது,
விடுதிகள்
இந்தக் கல்லூரி விடுதியில் சுமார் 500 மாணவர்கள் தங்கலாம்.